Gamvik

**Gamvik** (põhjasaami keeles *Gáŋgaviika*) on kaluriküla Norra põhjaosas Finnmargi maakonna Gamviki vallas Nordkinni poolsaare idarannikul Barentsi mere ääres.

2006. aastal oli asulas umbes 200 elanikku. Gamvik on olnud Norra mandri põhjapoolseim suurem asula (*[[tettsted]]*), kuid nüüd on elanike arv alla 200. See on vähenenud kalanduse kokkutõmbumise tõttu.

Traditsiooniselt tegeldi külas kalapüügiga, kuid viimastel kümnenditel on kalapüügist järk-järgult loobutud. Viimane kaluritalu lõpetas tegevuse 2008. Elatutakse harrastuskalameestele osutatavatest turismiteenustest, sest tegu on hea kalapüügikohaga nii merest kui ka jõgedest püüdmiseks Risfjordelvast ja Sandfjordelvast.

1971. aastal avati Gamviki lennuväli, mis oli Gamviki vallas esimene. Pärast Mehamni lennujaama avamist kasutatakse sealset maandumisrada ainult häda korral.

Maanteeühenduse Norra teedevõrguga sai Gamvik, nagu kogu Nordkinni poolsaar, alles 1980. aastate lõpus, kui avati maantee fylkesvei 888. Gamviki ühendab Mehamniga kohalik tee nr 263.

Gamvikis asub Gamviki muuseum. See on maailma põhjapoolseim muuseum, kus eksponeeritakse esemeid ja pilte ajaloost, rannakultuurist ja loomastikust. Külas on ka kool ja Gamviki kirik.

Umbes 4 km Gamvikist põhja pool on Norra ja kogu maailma põhjapoolseim maismaatuletorn, 39 m kõrgune Slettnesi tuletorn.

Slettnesi lähistel on ka Slettnesi looduskaitseala, kus on paljude linnuliikide tähtis pesitsuspaik ning muu hulgas suuruselt teine söödikännikoloonia Norras.

Gamviki lähedal on Vareni kõrgendik, kus Teise maailmasõja ajal oli Saksamaa kaitserajatis 130 sakslasega. Taganemisel 1944. aastal lasksid sakslased selle õhku.

Slettnesist lääne pool on Steinvågen, kus asub üks Norra paremini säilinud kivilabürinte.

Gamviki lähedal on maailma põhjapoolseim mandril paiknev laagriplats Camp 71°N.


pilt:Gamvik village, Finnmark, Norway 2011 01.JPG|Vaade külale küla piirilt
pilt:Gamvik village, Finnmark, Norway 2011 02.JPG|Teabetahvel küla piiril
Pilt:Gamvik 02.jpg|Vaade põhjast
pilt:Gamvik village, Finnmark, Norway 2011 03.JPG|Küla keskne tänav
pilt:Gamvik village, Finnmark, Norway 2011 04.JPG|Tänav, mida mööda saab tuletorni juurde
pilt:Gamvik village, Finnmark, Norway 2011 05.JPG|Hukkunud Gamviki kalurite mälestusmärk
pilt:Gamvik village, Finnmark, Norway 2011 06.JPG|Hukkunud Gamviki kalurite mälestusmärk
pilt:Gamvik village, Finnmark, Norway 2011 07.JPG|Sadam
pilt:Gamvik village, Finnmark, Norway 2011 08.JPG|Sadam
pilt:Gamvik village, Finnmark, Norway 2011 09.JPG|Sadam
pilt:Gamvik village, Finnmark, Norway 2011 10.JPG|Gamviki kool
pilt:Gamvik village, Finnmark, Norway 2011 11.JPG|Gamviki kool
pilt:Gamvik village, Finnmark, Norway 2011 12.JPG|Tehismuruga mänguplats kooli juures
pilt:Gamvik village, Finnmark, Norway 2011 13.JPG|Mängunurk kooli juures. Taamal Vareni kõrgendiku militaarrajatis
pilt:Gamvik village, Finnmark, Norway 2011 14.JPG|Muuseum
pilt:Gamvik village, Finnmark, Norway 2011 15.JPG|Muuseum
pilt:Gamvik village, Finnmark, Norway 2011 16.JPG|Külalismaja
pilt:Gamvik village, Finnmark, Norway 2011 17.JPG|Meteojaam Slettnesi looduskaitseala territooriumil
pilt:Gamvik village, Finnmark, Norway 2011 18.JPG|Laagriplats Camp 71°N
Pilt:Gamvik 03.jpg|Teise maailmasõja aegsed sakslaste kaitserajatised Vareni kõrgendikul
Pilt:Gamvik 04.jpg|Teise maailmasõja aegsed sakslaste kaitserajatised Vareni kõrgendikul
Pilt:Gamvik 05.jpg|Teise maailmasõja aegsed sakslaste kaitserajatised Vareni kõrgendikul
pilt:Gamvik village, Finnmark, Norway 2011 19.JPG|Vaade küla piirilt Mehamni suunas
pilt:Gamvik village, Finnmark, Norway 2011 20.JPG|Talvisel ajal reguleeritakse maanteeliiklust Gamviki ja Mehamni vahel tõkkepuudega


## Viited

## Välislingid

* Gamviki muuseum
* Saksamaa sõjategevuse jäljed
* Video Gamvikist YouTube'is